נטלי מסיקה

נטלי מסיקה (נולדה ב-1965) היא ארכאולוגית, גאוגרפית וסופרת העוסקת בתיעוד מבנים היסטוריים לשימור.

== ביוגרפיה ==
הוריה של מסיקה נולדו בעיר הנמל ביזרטה שבצפון תוניסיה למשפחה יהודית תוניסאית, בתקופה של התרחבות ההשפעה הצרפתית על חיי הקהילה היהודית שם, תחת השלטון הקולוניאלי. היא נולדה בעיר ניס בצרפת, אליה היגרו הוריה בשנת 1961. משפחתה עלתה לארץ בשנת 1969 והתגוררה בנצרת עילית (כיום נוף הגליל). היא מתגוררת במושב תימורים.

בין השנים 1990 - 1995 עבדה כארכאולוגית ברשות העתיקות.
בעונות הקיץ בשנים 1996- 1999 הייתה מנהלת בצוות החפירה במשלחת האנגלו-אמריקאית בפומפיי.
בין השנים 1997–1998 הייתה עוזרת הוראה בחוג לגאוגרפיה וארכאולוגיה באוניברסיטת תל אביב.
בין השנים 1999–2004 הייתה מרצה בחוג לארכאולוגיה וגאוגרפיה באוניברסיטת תל אביב, בתחום יישומי מחשב.
בין השנים 2001–2005 הייתה מנהלת ואוצרת מוזיאון רמלה.
משנת 1996 עוסקת כיועצת שימור עצמאית באתרים ארכאולוגיים, אתרי מורשת ומבנים היסטוריים לשימור, שחזור ופיתוח.

== השכלתה ==
בשנת 1990 קיבלה תואר ראשון בחוגים לארכאולוגיה ואמנות יצירה באוניברסיטת חיפה.
בשנת 1996 קיבלה תואר שני בחוג לארכאולוגיה באוניברסיטה העברית בירושלים. עבודת התזה של הייתה בנושא צלמיות חרס מהתקופה הפרסית-הלניסטית מעכו, בהדרכת פרופסור א' שטרן ודוקטור ס' רוזנברג.
בשנת 2008 קיבלה תואר שלישי בחוג לארכאולוגיה וגאוגרפיה באוניברסיטת תל אביב בנושא ניתוח אתרים עירוניים בתקופת הברזל ב', בהדרכת פרופסור ז' הרצוג ופרופסור י' פורטוגלי.

מלבד עברית, מסיקה דוברת אנגלית, צרפתית ואיטלקית.

== דעותיה ==
על מצב ההשכלה הגבוהה בישראל והשסע העדתי כתבה מסיקה, כי בעיית הייצוג של קבוצות מוחלשות היא פועל יוצא של בעיות היסטוריות בהשכלה הגבוהה בישראל, במיוחד <ref></ref>

== ספריה ==
מסיקה פרסמה עד כה שני רומנים בעברית. ספרה השלישי, העוסק בדמותה של הזמרת והשחקנית היהודייה-תוניסאית חביבה מסיכה, יצא לאור באוגוסט 2023.<ref></ref>

בשנת 2008 ראה אור ספר הביכורים שלה, הרומן ההיסטורי "אדמה שחורה"<ref></ref>. העלילה מסופרת מנקודת מבטה של ילדה קטנה המתגוררת ביודפת שבגליל התחתון בזמן מאורעות המרד הגדול, אירועים שהובילו לנפילתה בידי צבאות ידי אספסיאנוס בשנת 67 לספירה. במקביל מסופר סיפורה של משפחת אצולה רומית שמתגוררת בפומפיי, שחרבה בשנת 79 בהתפרצות הר הגעש וזוב. הספר נשען, בין השאר, על תובנותיה כארכאולוגית שחפרה בשני האתרים.

בשנת 2021 ראה אור הרומן "חלון לים של נצרת"<ref></ref>. הספר הוא רומן טרגי-קומי, שעלילתו נפרשת בין נצרת עילית של שנות ה-70, תוניסיה תחת הכיבוש הצרפתי, צרפת ותל אביב. לדברי מסיקה הספר שמו של הספר קשור בסיפור הגעת המשפחה לנצרת עילית, כאשר <ref>חלון לים של נצרת, עמ' 19</ref>.

פרופסור יוסף יובל טובי כתב, כי חשיבותו בהיותו תיעוד נדיר של חייה של משפחה יהודית ענפה מקהילת ביזרטה תחת ההשפעה הקולוניאלית הצרפתית<ref></ref>.

דוקטור גילת ברב אמרה כי בניגוד לאלבר ממי, ז׳ילבר שקלי ואינטלקטואלים ואנשי רוח שהעלו על הכתב את זכרונותיה של קהילה זו, מסיקה היא היחידה שעשתה זאת בשפה העברית.

== פרסומיה ==
* מסיקה נ', 1999: ביקור פרטי בבית הסנטור (על החפירות במסגרת המשלחת הבריטית בפומפיי). מסע אחר 88 : 48-60.
* מסיקה נ', תשנ"ז: קברים מן התקופה הפרסית בקרבת תל אל-סמרייה (לוחמי הגטאות). עתיקות XIX: 31 – 39.
* מסיקה נ', תשנ"ו : צלמיות חרס מעכו בתקופה הפרסית-הלניסטית (המאה השישית- המאה הראשונה לפני סה"נ). עבודה לשם קבלת תואר מוסמך, האוניברסיטה העברית ירושלים.
* מסיקה נ', תשנ"ה: שיטות מיפוי, שיחזור ועיבוד נתונים ארכאולוגיים באוטוקאד. תקציר הרצאות בקונגרס הארכאולוגי ה-22 (אוניברסיטת ת"א, 31- במרץ – 1 באפריל): 30.
* מסיקה נ', תשנ"ה: לוחמי הגטאות (גבעת יסף), פרסום דו"ח חפירה ראשוני – עונה שנייה. חדשות ארכאולוגיות ק"ג: 108.
<div class="mw-content-ltr">
* Messika N. 1996. AutoCAD for Archaeology: a New Era in Archaeology. In: P. Moscati (ed.) Archeologia e Calcolatori 7, : 951-954.
* Messika N. 1996. Persian Period Tombs and Graves Near Tell el Sumeiriya (Lohame Hageta’ot). Atiqot XXIX: 108.
* Messika N. 1997. Excavation of the Courthouse site at Akko: The Hellenistic Terracotta Figurines from Areas TB and TC. Atiqut XXXI, 122-128.
* Messika, N. 1999. Real Time, in situ, Computerized Graphic Documentation in Archaeological Excavation. In J. A. Barcelo, I. Briz, A. Vila, (eds.) New Techniques for Old Times CAA 98 BAR International Series. 757: 81-83.
* Messika, N. 2000. When the Future Meets the Past - Apocalypse at Armageddon (Tel Megiddo). In E. Bourke (ed.) New Techniques for Old Times CAA 99 BAR International Series 35-42.
* Messika, N. 2002. Reviving Armageddon (Tel Megiddo). In: F. Niccolucci (ed.). Virtual Archaeology. Proceeding of the VAST Euroconference, Arezzo. BAR International Series 1075: 147-150.
* Messika, N. 2001: Caesarea on the sea - The lost city of Herods. In: D. Arnold, A. Chalmers, D. Fellner (eds.): Virtual Reality, Archaeology and Cultural Heritage, Glyfada, Nr Athens, Greece. University of Washington: 296.
* Messika, N. 2006. A Site from the Islamic Period in Kefr Jinnis – Eastern Cargo Terminal, Ben Gurion Airport. Excavation Report 3: 84-112.
</div>

== ראו גם ==
* מכון בן-צבי לחקר קהילות ישראל במזרח
* יהדות תוניסיה
* מרכז תיעוד יהדות צפון אפריקה במלחמת העולם השנייה
* בית הכנסת של עולי חידאן
* שימור מבנים

== לקריאה נוספת ==
* ירון צור, סיפור תרבות: יהודי תוניסיה וארצות מוסלמיות אחרות, הוצאת מרכז זלמן שזר, 2003.

== קישורים חיצוניים ==

* 
* [http://www.shimur-messika.co.il/Projects.html תיקי תיעוד] באתר הרשמי של נטלי מסיקה
* 
* (פרק ראשון לקריאה באתר)
* 
* 
* 
* 
* 
* [https://www.youtube.com/watch?v=6qXGLMAgFRI&t=3868 שפת אם - ארץ אבות] חביבה מסיכה בשידור חי מהסטודיו של בוראס - תמוז - בית ליצירה מוזיקלית, אוגוסט 23
* (ביקורת הספר "אדמה שחורה")
* אלי אשד, [https://www.e-mago.co.il/Editor/literature-2739.htm אדמה שחורה / נטלי מסיקה פומפיי יודפת], 3 במארס 2009 (ביקורת הספר "אדמה שחורה").
* פומפיי: [https://www.masa.co.il/writers/נטלי_מסיקה/ ביקור פרטי בבית הסנאטור, מסע אחר], 1999.
* 
* דורון בראונשטיין, [https://chaitarbut.wordpress.com/2021/06/05/חלון-לים-של-נצרת-מאת-נטלי-מסיקה-אמיץ-שו/comment-page-1/ "חלון לים של נצרת" מאת נטלי מסיקה: אמיץ, שובר-לב, מסוגנן], בבלוג חי תרבות, 5 ביוני 2021
* יוסף יובל טובי, [https://www.makorrishon.co.il/judaism/410509/ הקהילות היהודיות בצפון תוניסיה זוכות בקול בודד בספרות העברית.] מקור ראשון, י"ח במרחשון, תשפ"ב (24.10.2021).
* דודי פרץ, הדיווה התוניסאית : [https://www.israelhayom.co.il/magazine/shishabat/article/14547070 סיפורה הלא יאמן של חביבה מסיכה] [https://www.israelhayom.co.il/magazine/shishabat/article/14547070, ישראל היום], מוסף שישבת, 30.8.23 . 
* צור ארליך, [https://www.makorrishon.co.il/opinion/683205 פרשת הזמרת מסיקה], מקור ראשון, ביקורת ספרות במוסף השבת, 25.10.23 . 
* ראובן שבת, ע[https://bkiovnhroh1.com/PAGE5348.asp ל שורשים וספרות עם נטלי מסיקה]. בכיוון הרוח.
 

== הערות שוליים ==

קטגוריה:ישראליות ילידות צרפת
קטגוריה:ישראלים ילידי צרפת
קטגוריה:ארכאולוגים ישראלים
קטגוריה:סופרות ישראליות
קטגוריה:ארכאולוגיות ישראליות
קטגוריה:בעלות תואר דוקטור מאוניברסיטת תל אביב
קטגוריה:סופרים ישראלים
קטגוריה:סופרים כותבי עברית
קטגוריה:סופרות כותבות עברית
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:בעלי תואר דוקטור מאוניברסיטת תל אביב
קטגוריה:גאוגרפים ישראלים
קטגוריה:גאוגרפיות ישראליות
קטגוריה:עולים בשנות ה-1960
קטגוריה:עולות בשנות ה-1960
קטגוריה:אוצרות ישראליות
קטגוריה:אוצרים ישראלים
קטגוריה:יועצים ישראלים
קטגוריה:יועצות ישראליות
קטגוריה:נשות המושב
קטגוריה:אנשי המושב
קטגוריה:ישראלים שנולדו ב-1965
קטגוריה:ישראליות שנולדו ב-1965